Tänavu on tarbijad esitanud tarbijakaitseametile ligi kümnendiku võrra rohkem kaebusi probleemsete kaupade ja teenuste kohta kui mullu.    Detsembrikuu alguseks olid tarbijad esitanud 1910 avaldust, mis on 2002. aasta 12 kuuga võrreldes 147 avaldust rohkem. Tarbijate pöördumised on aastate jooksul olnud küllaltki sarnased. Kõige rohkem on probleeme igapäevaste ostude ja toimingutega  jalanõude ning  tehnikakaupadega, ehitus- ja remonttöödega jne.    Tööstuskaupadest on jalanõude kõrval probleemseks valdkonnaks tehnikakaubad, millest enim probleeme on arvutite ning telefonidega. Teenustest on palju arusaamatusi eluasemekulude, turismi-, ehitus- ja telefoniteenustega. Põhjuseks enamasti teenuse halb kvaliteet ja kokkulepitud tähtaegade eiramine.    Heli Lehtsaar  ÄP